11. ฐานะการเงินและผลการดำเนินการ

งบการเงินได้รับการตรวจสอบจากบริษัท เคพีเอ็มจี ภูมิไชย สอบบัญชี จำกัด
ซึ่งได้แสดงความเห็นอย่างไม่มีเงื่อนไข

11.1.1 อัตราส่วนสภาพคล่อง (Liquidity Ratio)

  --------------------------- ------------- ------- ------- ------ ---------------------- ------- -------
                              งบการเงินรวม                          งบการเงินเฉพาะของบริษัท           

                              2552          2551    2550    2552                          2551    2550

  อัตราส่วนสภาพคล่อง (เท่า)       1.8           1.8     1.7     1.8                           1.8     1.7

  อัตราส่วนสภาพคล่องหมุนเร็ว (เท่า) 0.8           0.7     0.8     0.8                           0.7     0.8

  อัตราส่วนสภาพคล่องกระแสเงินสด   0.4           0.2     0.4     0.4                           0.2     0.4
  (เท่า)                                                                                           

  อัตราส่วนหมุนเวียนลูกหนี้การค้า     16.9          18.3    18.0    16.9                          17.5    17.9
  (เท่า)                                                                                           

  ระยะเก็บหนี้เฉลี่ย (วัน)          21.3          19.7    20.0    21.3                          20.5    20.1

  อัตราส่วนหมุนเวียนสินค้าคงเหลือ    35.8          31.9    36.8    36.8                          34.1    36.8
  (เท่า)                                                                                           

  ระยะเวลาขายสินค้าเฉลี่ย (วัน)    10.1          11.3    9.8     9.8                           10.5    9.8

  อัตราส่วนหมุนเวียนเจ้าหนี้ (เท่า)   12.8          14.0    14.2    12.7                          13.9    14.1

  ระยะเวลาชำระหนี้ (วัน)         28.2          25.7    25.3    28.4                          26.0    25.6

  Cash Cycle (วัน)             3.2           5.2     4.4     2.7                           5.1     4.3
  --------------------------- ------------- ------- ------- ------ ---------------------- ------- -------

11.1.2 อัตราส่วนแสดงความสามารถในการหากำไร (Profitability Ratio)

  ------------------------- ------------- --------- -------- ---------------------- ------- -------
                            งบการเงินรวม                      งบการเงินเฉพาะของบริษัท           

                            2552          2551      2550     2552                   2551    2550

  อัตรากำไรขั้นต้น (%)          24.5          24.1      26.1     24.3                   23.9    26.1

  อัตรากำไรจากการดำเนินการ    1.6           0.3       1.5      1.6                    0.3     1.7
  (%)                                                                                       

  อัตรากำไรอื่น (%)            0.8           0.8       1.1      0.7                    0.8     1.0

  อัตราส่วนเงินสดต่อการทำกำไร   370.8         1,125.1   450.6    356.0                  866.0   405.9
  (%)                                                                                       

  อัตรากำไรสุทธิ (%)           1.8           0.7       1.7      1.7                    0.7     1.8

  อัตราผลตอบแทนผู้ถือหุ้น (%)     5.5           2.2       5.2      5.4                    2.3     5.4
  ------------------------- ------------- --------- -------- ---------------------- ------- -------

11.1.3 อัตราส่วนแสดงประสิทธิภาพในการดำเนินงาน (Efficiency Ratio)

  ------------------------------ ------------- ------- ------- ---------------------- ------- -------
                                 งบการเงินรวม                   งบการเงินเฉพาะของบริษัท           

                                 2552          2551    2550    2552                   2551    2550

  อัตราผลตอบแทนจากสินทรัพย์ (%)      3.6           1.5     3.5     3.5                    1.5     3.6

  อัตราผลตอบแทนจากสินทรัพย์ถาวร(%)   10.0          3.8     8.7     10.1                   4.0     9.5

  อัตราการหมุนของสินทรัพย์ (เท่า)      2.0           2.1     2.0     2.1                    2.1     2.0
  ------------------------------ ------------- ------- ------- ---------------------- ------- -------

11.1.4 อัตราส่วนวิเคราะห์นโยบายการเงิน (Financial Policy Ratio)

+-------------------------+------+------+------+------+------+------+
|                         | งบก  |      |      | งบกา |      |      |
|                         | ารเง |      |      | รเงิน |      |      |
|                         | ินรวม |      |      | เฉพา |      |      |
|                         |      |      |      | ะของ |      |      |
|                         |      |      |      | บริษัท |      |      |
+-------------------------+------+------+------+------+------+------+
|                         | 2552 | 2551 | 2550 | 2552 | 2551 | 2550 |
+-------------------------+------+------+------+------+------+------+
| อ                       | 0.5  | 0.5  | 0.5  | 0.5  | 0.5  | 0.5  |
| ัตราส่วนหนี้สินต่อส่วนของผู้ถือหุ้น |      |      |      |      |      |      |
| (เท่า)                   |      |      |      |      |      |      |
+-------------------------+------+------+------+------+------+------+
| อัตราส่วนความสามารถ       | *    | *    | *    | *    | *    | *    |
|                         |      |      |      |      |      |      |
| ในการชำระดอกเบี้ย (เท่า)   |      |      |      |      |      |      |
+-------------------------+------+------+------+------+------+------+
| อัตราส่วนความสามารถ       | 2.2  | 2.8  | 5.4  | 2.1  | 2.7  | 5.3  |
|                         |      |      |      |      |      |      |
| ชำระภาระผูกพัน (เท่า)      |      |      |      |      |      |      |
+-------------------------+------+------+------+------+------+------+
| อัตราการจ่ายปันผล (%)      | 1    | 1    | 72.3 | 1    | 1    | 70.7 |
|                         | 50.4 | 42.7 |      | 58.3 | 43.0 |      |
+-------------------------+------+------+------+------+------+------+

* ไม่มีภาระดอกเบี้ยจ่าย

11.2 คำอธิบายและวิเคราะห์ฐานะการเงิน

ส่วนประกอบของสินทรัพย์และโครงสร้างเงินทุน

ทรัพย์สินของบริษัทฯที่แสดงในงบการเงินรวม ส่วนใหญ่ประกอบด้วย สินทรัพย์ถาวรซึ่งได้แก่ ที่ดิน,
อาคาร, เครื่องจักรและอุปกรณ์ (ร้อยละ 36 ของสินทรัพย์ทั้งหมด), สินค้าคงเหลือ (ร้อยละ
24), เงินสด เงินฝากธนาคาร และการลงทุนระยะสั้น (ร้อยละ 16), ลูกหนี้การค้า (ร้อยละ
12) และสินทรัพย์อื่นๆ (ร้อยละ12)

สัดส่วนหนี้สินต่อส่วนของผู้ถือหุ้นอยู่ในสัดส่วนประมาณ 1 ต่อ 2
ซึ่งแสดงให้เห็นเสถียรภาพฐานะการเงินของบริษัทฯ ร้อยละ 26
ของหนี้สินรวมเป็นเงินค่ามัดจำขวดลังจากลูกค้า, เจ้าหนี้การค้าและเจ้าหนี้อื่นๆ ร้อยละ 53
ค่าใช้จ่ายและภาษีเงินได้ค้างจ่าย ร้อยละ 14, หนี้สินอื่นๆ ร้อยละ 7
โครงสร้างของทุนที่สำคัญประกอบด้วยทุนจดทะเบียนที่ได้รับการชำระแล้ว 266 ล้านบาท
ส่วนเกินมูลค่าหุ้น 1,342 ล้านบาท และกำไรสะสม 4,795 ล้านบาท

ผลการดำเนินงาน

กำไรสุทธิประจำปี 2552 ในงบการเงินรวมของบริษัทฯจำนวน 353.7 ล้านบาท เพิ่มขึ้น 214.1
ล้านบาทจากกำไรสุทธิในปีก่อน โดยมีสาเหตุหลักจากยอดขายที่เพิ่มขึ้น
และมาตรการการบริหารต้นทุนการผลิตและค่าใช้จ่ายในการขายและบริหารอย่างมีประสิทธิภาพมากยิ่งขึ้น
โดยเฉพาะการลดต้นทุนด้านการกระจายสินค้าเนื่องจากราคาน้ำมันดีเซลที่ลดลง
หักลบกับภาษีรายได้ที่เพิ่มขึ้นเนื่องจากกำไรที่เพิ่มขึ้น

ยอดขายที่เพิ่มขึ้นเกิดจากการจัดกิจกรรมส่งเสริมการขายและการออกผลิตภัณฑ์ในบรรจุภัณฑ์ขนาดใหม่ๆ
เพื่อเน้นความคุ้มค่า แม้ว่า
ยังมีความท้าทายจากพฤติกรรมที่เปลี่ยนไปของผู้บริโภคที่มองหาเครื่องดื่มทางเลือกใหม่ๆ
รวมทั้งน้ำผลไม้ ตลอดจนการมีคู่แข่งเข้ามาในตลาดมากขึ้น

ต้นทุนขายที่เพิ่มขึ้นส่วนใหญ่เกิดจากยอดขายที่เพิ่มขึ้น
ผลกระทบจากการขึ้นราคาน้ำตาลทรายตั้งแต่เดือนพฤษภาคม 2551 กิโลกรัมละ 5 บาท
และการปรับขึ้นค่าแรง
หักลบกับต้นทุนวัสดุบรรจุภัณฑ์ที่ลดลงและการควบคุมค่าใช้จ่ายในการผลิตอย่างมีประสิทธิภาพ
ค่าใช้จ่ายในการขายและการบริหารที่ลดลงเป็นผลมาจากราคาน้ำมันดีเซลที่ลดลงอย่างมาก
ประกอบกับระบบโลจิสติกส์และการกระจายสินค้าที่มีประสิทธิภาพทำให้การใช้น้ำมันลดลง
รวมถึงมาตรการควบคุมต้นทุนและการลดต้นทุน หักลบกับการเพิ่มเงินเดือนและค่าแรง
จากการปรับอัตราประจำปีและการขึ้นค่าแรงขั้นต่ำ และสวัสดิการของพนักงาน
ตลอดจนค่าใช้จ่ายทางการตลาดและโปรโมชั่นการขายเพื่อกระตุ้นยอดขาย ผลการดำเนินงานที่ดีขึ้น
ณ วันที่ 31 ธันวาคม 2552 ทำให้เรามีกำไรต่อหุ้นขั้นพื้นฐาน 1.33 บาท หรือเพิ่มขึ้น 0.80
บาทจากปีก่อนหน้านี้

บริษัทฯ
ได้ดำเนินการทุกวิถีทางเพื่อลดผลกระทบจากปัจจัยลบซึ่งมีผลต่อผลกำไรและการดำเนินการโดยรวม
ด้วยการดำเนินมาตรการเพื่อตัดลดค่าใช้จ่ายและเพิ่มประสิทธิภาพการดำเนินงานให้มากขึ้น
และผลักดันยอดขายผลิตภัณฑ์และบรรจุภัณฑ์ชนิดที่มีกำไรสูงทั้งในกลุ่มเครื่องดื่มอัดลมและเครื่องดื่มไม่อัดลม
ซึ่งการดำเนินการดังกล่าวประกอบกับสถานการณ์เศรษฐกิจที่กระเตื้องขึ้น
ทำให้ผลการดำเนินงานของบริษัทดีขึ้นตามลำดับ

การเพิ่มยอดขายและรายรับ บริษัทฯ ได้เพิ่มผลิตภัณฑ์ใหม่ ๆ
ปรับเปลี่ยนบรรจุภัณฑ์เพื่อให้ตรงตามความต้องการของผู้บริโภค
รวมถึงการจัดรายการส่งเสริมการขายและการโฆษณาให้เข้าถึงผู้บริโภคมากที่สุด ในปีที่ผ่านมา
บริษัทฯ ได้ออกผลิตภัณฑ์ใหม่ ได้แก่ เป๊ปซี่ กรีน มิรินด้า ซุปเปอร์เลมอน มิรินด้า สกายเบอร์รี่
ทรอปิคานา ทวิสเตอร์ น้ำส้มผสมเนื้อส้ม
พร้อมทั้งออกขนาดบรรจุภัณฑ์ใหม่เพื่อดึงดูดใจลูกค้าที่มองหาความคุ้มค่าเงิน ได้แก่ ขนาด 460 ม.ล.
480 ม.ล. 1.2 ลิตร และ 1.5 ลิตร ผลิตภัณฑ์ใหม่ หรือ
บรรจุภัณฑ์ใหม่ที่นำออกสู่ตลาดเหล่านี้จะมีการสนับสนุนด้วยการโฆษณาและส่งเสริมการขายในช่องทางต่าง
ๆ ประกอบด้วยการโฆษณาทางสื่อโทรทัศน์ หนังสือพิมพ์ ป้ายโฆษณา และโปสเตอร์โฆษณา
การจัดรายการส่งเสริมการขายต่างๆ เช่นแจกรางวัล หรือการให้ส่วนลดพิเศษกับร้านค้า เป็นต้น

การควบคุมค่าใช้จ่ายและเพิ่มประสิทธิภาพในการดำเนินการ
บริษัทฯได้ดำเนินการเพื่อควบคุมตัดลดค่าใช้จ่ายและเพิ่มประสิทธิภาพการดำเนินการในหลาย ๆ
ด้านอย่างต่อเนื่อง เช่น การปรับเปลี่ยนวิธีการบรรจุหีบห่อบรรจุภัณฑ์
การปรับปรุงอัตรากำลังพลและเพิ่มประสิทธิภาพในสายการผลิต
การปรับปรุงระบบการขนส่งกระจายสินค้ารวมทั้งการปรับสายขายให้เหมาะสมกับพื้นที่การขายและบริการ
การควบคุมการใช้น้ำมันเชื้อเพลิง น้ำ ไฟฟ้า และสาธารณูปโภคอื่น ๆ ที่เข้มงวดขึ้น
นอกจากนี้ยังควบคุมการใช้จ่ายซ่อมบำรุง และค่าใช้จ่ายการขายและบริหารอื่นๆ
รวมถึงการใช้จ่ายในด้านการตลาดและส่งเสริมการขายอย่างมีประสิทธิภาพ
ด้วยความพยายามและริเริ่มดังกล่าว บริษัทฯ
สามารถลดผลกระทบจากต้นทุนและค่าใช้จ่ายที่เพิ่มขึ้นได้บางส่วน และดำเนินการให้มีผลกำไรได้

รายการสำคัญ ๆ ในงบกำไรขาดทุนสามารถสรุปได้ดังนี้

รายได้สุทธิจากการขายสำหรับปี 2552 คิดเป็นจำนวน 19,694 ล้านบาท เพิ่มขึ้น 437.2
ล้านบาทหรือร้อยละ 2.3 เมื่อเทียบกับปี 2551 เป็นผลจากการเพิ่มขึ้นของรายได้เครื่องดื่มทุกชนิด
ยกเว้น เครื่องดื่มชูกำลังคาราบาวแดง

รายได้อื่นจำนวน 98.1 ล้านบาท ลดลงจากปีก่อนเป็นจำนวน 22.1 ล้านบาท หรือร้อยละ 18.4

ส่วนแบ่งกำไรจากเงินลงทุนในบริษัทร่วมจำนวน 61.9ล้านบาท เพิ่มขึ้น 19.1 - ล้านบาท
เป็นส่วนแบ่งจากการดำเนินงานของบริษัทร่วมภายหลังจากหักเงินปันผลที่ได้รับระหว่างปีแล้ว

ต้นทุนขายจำนวน 14,869 ล้านบาท เพิ่มขึ้น 261- ล้านบาท หรือร้อยละ 1.8
มีสาเหตุจากการเพิ่มขึ้นของผลกระทบจากราคาน้ำตาลทราย ค่าแรงเงินเดือน
และค่าใช้จ่ายในการผลิต หักลบกับราคาเชื้อเพลิงที่ลดลง และผลจากการตัดลดค่าใช้จ่ายในการผลิต

ค่าใช้จ่ายในการขายและบริหารในปีที่ผ่านมาจำนวน 4,511- ล้านบาท ลดลงเป็นจำนวน 88.6
ล้านบาทหรือร้อยละ 1.9- ทั้งนี้ มีสาเหตุมาจากค่าเชื้อเพลิงที่ลดลง
ขณะที่มาตรการควบคุมค่าใช้จ่าย และการปรับปรุงประสิทธิภาพในการดำเนินงานดังที่ได้กล่าวมาแล้ว
หักลบกับค่าแรงพนักงานที่เพิ่มขึ้น

จากยอดขายที่เพิ่มขึ้น ซึ่งก่อให้เกิดกำไรที่สูงขึ้น ประกอบกับค่าเชื้อเพลิงลดลง
และมาตรการตัดลดค่าใช้จ่าย ทำให้บริษัทมีกำไรก่อนหักภาษีเงินได้จำนวน 474.1- ล้านบาท
เพิ่มขึ้น-จากปีก่อนหน้านี้ 261.6 ล้านบาท หรือร้อยละ 123

ภาษีเงินได้ประจำปีจำนวน 120.4- ล้านบาท เพิ่มขึ้นจากปีก่อนเป็นจำนวน 47.5 ล้านบาท
ตามผลกำไรที่เพิ่มขึ้น

กำไรสุทธิประจำปี 2552 ในงบการเงินรวมของบริษัทฯ จำนวน 353.7 ล้านบาท
เพิ่มขึ้นจากผลประกอบการของปีก่อน เป็นจำนวนเงิน 214.1 ล้านบาท หรือร้อยละ 153

ฐานะการเงินตามที่ปรากฏในงบดุลรวมของบริษัทฯ ณ วันที่ 31 ธันวาคม 2552
ประกอบด้วยสินทรัพย์รวมทั้งสิ้น 9,766- ล้านบาท โดยมีเงินสด, เงินฝากธนาคาร,
และเงินลงทุนระยะสั้นจำนวนรวมทั้งสิ้น 1,516 ล้านบาท
ซึ่งเป็นเงินหมุนเวียนที่เหลือจากการดำเนินงานและการลงทุนในสินทรัพย์ถาวรและโครงการต่าง ๆ
ที่จำเป็นในการประกอบธุรกิจ ลูกหนี้การค้าจำนวน 1,166- ล้านบาท เพิ่มขึ้นจาก-ปีก่อน 113.6
ล้านบาท เนื่องจากรายได้จากยอดขายเพิ่มขึ้นในไตรมาสที่ผ่านมา สินค้าคงคลังจำนวน 2,391.3
ล้านบาท ลดลงจากปีที่แล้ว 62.6 ล้านบาท เนื่องจากจำนวนขวดและลังที่ลดลง
จากการยืดเวลาการซื้อขวดลังใหม่เพื่อรอการเปิดตัวเป๊ปซี่โลโก้ใหม่ในต้นปี 2553
สินค้าสำเร็จรูปลดลงเพราะมีกิจกรรมส่งเสริมการขายที่แรงในช่วงปิดท้ายปี 2552 ที่ดิน อาคาร
และอุปกรณ์ จำนวน 3,538 ล้านบาท ลดลง 163.2 ล้านบาท
เป็นผลจากการตัดค่าเสื่อมราคาประจำปีและการควบคุมการลงทุนด้านสินทรัพย์อย่างเข้มงวด
หนี้สินรวมจำนวน 3,377.7 ล้านบาท เพิ่มขึ้น 381.3 ล้านบาทจากปีก่อน
เกิดจากการเพิ่มขึ้นของเจ้าหนี้การค้า สอดคล้องกับรายได้จากการขายในไตรมาสที่ผ่านมา
ค่าใช้จ่ายค้างจ่าย ภาษีเงินได้นิติบุคคลค้างจ่าย สอดคล้องกับกำไรสุทธิที่เพิ่มขึ้น และหนี้สินอื่น
จากสำรองเกษียณอายุของพนักงาน ส่วนของผู้ถือหุ้นจำนวน 6,227 ล้านบาท เพิ่มขึ้น160.8
ล้านบาท เป็น 6,388 ล้านบาท ณ สิ้นปี 2552 ซึ่งเป็นผลมาจากกำไรสุทธิประจำปี 2552
หักเงินปันผลจ่ายสำหรับปี 2551

รายจ่ายในกิจกรรมลงทุนซึ่งแสดงไว้ในงบกระแสเงินสด มีรายการสำคัญ ๆ
ประกอบด้วยรายจ่ายเพื่อซื้อสินทรัพย์ถาวร จำนวน 568.4 ล้านบาท
รายจ่ายดังกล่าวส่วนใหญ่เป็นการซื้อเครื่องจักรและอุปกรณ์ในการผลิต ค่าใช้จ่ายในการซ่อมบำรุง
การขยายโรงงานและสาขา
ตลอดจนการลงทุนเครื่องมือทางการตลาดเพื่อส่งเสริมการขายและจัดจำหน่าย

11.3 ค่าตอบแทนผู้สอบบัญชี

11.3.1 ค่าสอบบัญชี ประจำปี 2552

-   บริษัท เสริมสุข จำกัด (มหาชน) 1,200,000 บาท

-   บริษัท เสริมสุข เบเวอร์เรจ จำกัด 560,000 บาท

-   บริษัท เสริมสุข โฮลดิ้งส์ จำกัด 140,000 บาท

11.3.2 ค่าบริการอื่น

  - ไม่มี -